വൈദ്യുതി മേഖലക്ക് കനത്ത നാശനഷ്ടം, ജീവനക്കാര് കര്മ്മനിരതരെന്ന് കെഎസ്ഇബി തിരുവനന്തപുരം: സംസ്ഥാനത്തിന്റെ വിവിധ ഭാഗങ്ങളില് ശക്തമായ മഴ തുടരുന്നു. രാത്രിയോടെ വടക്കന് ജില്ലകളിലും മഴ കനക്കും എന്നാണ് കാലാവസ്ഥാ വകുപ്പ് നല്കുന്ന മുന്നറിയിപ്പ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ നാളെ ഉച്ചയോടെ മഴയുടെ ശക്തി കുറയും എന്നാണ് പ്രതീക്ഷിക്കുന്നത്. മഴയില് തെക്കന് കേരളത്തില് കനത്ത നാശനഷ്ടമാണ് ഉണ്ടായിരിക്കുന്നത്. എന്റെ വീട് മുങ്ങാറായി, ഇത്രയും വലിയ വെള്ളം കാണുന്നത് ആദ്യമെന്ന് പിസി ജോര്ജ്, ഷോണിന്റെ വീഡിയോ മഴ തുടരവെ കെഎസ്ഇബി പൊതുജനങ്ങള്ക്കായി അറിയിപ്പ് പങ്കുവെച്ചിട്ടുണ്ട്: കേരളത്തില് വ്യാപകമായുണ്ടായ തീവ്ര മഴയിലും കാറ്റിലും വൈദ്യുതി മേഖലക്ക് കനത്ത നാശനഷ്ടമാണുണ്ടായത്. ഉന്നത വോള്ട്ടതയിലുള്ള ലൈനുകള്ക്കു വരെ തടസ്സമുണ്ടായിട്ടുണ്ട്. മരങ്ങള് കടപുഴകി വീണും മരക്കൊമ്ബുകള് ഒടിഞ്ഞു വീണും നൂറുകണക്കിന് വൈദ്യുതി പോസ്റ്റുകള് ഒടിയുകയും ലൈനുകള് തകരുകയും ചെയ്തു. കോട്ടയം ജില്ലയിലാണ് ഏറ്റവുമധികം നാശനഷ്ടമുണ്ടായത്. പത്തനംതിട്ട, തൃശ്ശൂര്, പാലക്കാട് തുടങ്ങിയ ജില്ലകളിലും വൈദ്യുതി സംവിധാനത്തിന് വലിയതോതില് നാശനഷ്ടമുണ്ടായി. പലയിടത്തും വെള്ളപ്പൊക്കത്തെ തുടര്ന്ന് പൊതുജനങ്ങള്ക്ക് സുരക്ഷാ ഭീഷണിയുള്ളതിനാല് നിരവധി ഹൈ ടെന്ഷന് ലൈനുകളും ട്രാന്സ്ഫോര്മറുകളും ഓഫ് ചെയ്ത് വയ്ക്കേണ്ട സ്ഥിതിയുണ്ട്. പ്രകൃതി ദുരന്തം വരുത്തിയ പ്രതിബന്ധങ്ങള് വകവയ്ക്കാതെ ഈ കോവിഡ് മഹാമാരിയുടെ കാലത്തും കെ എസ് ഇ ബി ജീവനക്കാര് പൂര്ണ്ണമായും കര്മ്മനിരതരാണ്. സമയബന്ധിതമായ ഇടപെടലുകളിലൂടെ അപകടങ്ങള് ഒഴിവാക്കാനും യുദ്ധകാലാടിസ്ഥാനത്തില് വൈദ്യുതി പുന:സ്ഥാപിക്കുവാനുമുള്ള പ്രവര്ത്തനങ്ങള് നടന്നുവരുന്നു. ചിലയിടങ്ങളില് രാത്രി തന്നെ വൈദ്യുതി പുന:സ്ഥാപിക്കുവാന് കഴിഞ്ഞേക്കും. പെട്ടെന്നുണ്ടായ പ്രകൃതി ദുരന്തത്താല് ആശുപത്രികളുടെ പ്രവര്ത്തനം തടസ്സപ്പെടാതിരിക്കാന് കെ എസ് ഇ ബി ജീവനക്കാര് പ്രത്യേക ശ്രദ്ധ ചെലുത്തുന്നുണ്ട്. ആശുപത്രികളിലേക്കും കോവിഡ് ചികിത്സാകേന്ദ്രങ്ങളിലേക്കും ഓക്സിജന് പ്ലാന്റുകളിലേക്കുമുള്ള വൈദ്യുതിബന്ധം അതിവേഗം പുന:സ്ഥാപിക്കുകയും വൈദ്യുതി മുടങ്ങാതിരിക്കാന് ജാഗ്രത പുലര്ത്തുകയും ചെയ്യുന്നുണ്ട്. പ്രളയം വലുതാണോ ചെറുതാണോ എന്നൊന്നും നോക്കരുത് വീടിന് ചുറ്റും വെള്ളമെത്തിയാല് മുന്കരുതല് സ്വീകരിക്കുക വ്യാപകമായി നാശമുണ്ടായ പ്രദേശങ്ങളില്, ആരംഭിച്ച വൈദ്യുതി പുന:സ്ഥാപന പ്രവര്ത്തനങ്ങള് ഇപ്പോഴും തുടരുകയാണ്. മരങ്ങള് വെട്ടിമാറ്റിയും ലൈനുകളും പോസ്റ്റുകളും മാറ്റി സ്ഥാപിച്ചും യുദ്ധകാലാടിസ്ഥാനത്തില് വൈദ്യുതി പുനഃസ്ഥാപിക്കുവാനായി ഈ കോവിഡ് മഹാമാരിയുടെ കാലത്തും കെ എസ് ഇ ബി ജീവനക്കാര് അശ്രാന്തം പരിശ്രമിക്കുന്നുണ്ട്. വൈദ്യുതി തടസ്സമുണ്ടാകുമ്ബോള് ഒരു പ്രദേശമാകെ വെളിച്ചമെത്തിക്കുന്ന 11കെ വി ലൈനിലെ തകരാറുകള് പരിഹരിക്കുന്നതിനാണ് കെ എസ് ഇ ബി മുന്ഗണന നല്കുക. തുടര്ന്ന് ഉപഭോക്താക്കള്ക്ക് വൈദ്യുതി എത്തിക്കുന്ന ലോ ടെന്ഷന് ലൈനുകളിലെ തകരാറുകളായിരിക്കും പരിഹരിക്കുക. ശേഷം മാത്രമായിരിക്കും വ്യക്തിഗത പരാതികള് പരിഹരിക്കുക. മാന്യ ഉപഭോക്താക്കളുടെ എല്ലാ പരാതികളും സമയബന്ധിതമായി പരിഹരിക്കുവാന് കെ എസ് ഇ ബി ജീവനക്കാര് പരിശ്രമിക്കുന്നുണ്ട്. ഈ സവിശേഷ സാഹചര്യം മനസ്സിലാക്കി മാന്യ ഉപഭോക്താക്കള് വൈദ്യുതി ബോര്ഡിനോട് സഹകരിക്കണമെന്ന് അഭ്യര്ത്ഥിക്കുന്നു. മാടമ്ബള്ളിയിലെ മാനസികരോഗി ശ്രീദേവിയല്ല, നാഗവല്ലിയായി റിതു മന്ത്രയുടെ അത്യുഗ്രന് മേക്കോവര്, ചിത്രങ്ങള് കാലവര്ഷക്കെടുതിയുടെ ഭാഗമായി വ്യാപകമായി വൃക്ഷങ്ങള് വൈദ്യുതി ലൈനുകളില് വീഴാനും അതുവഴി ലൈന് പൊട്ടിവീഴാനും സാധ്യതയുണ്ട്. പൊതുജനങ്ങള് ജാഗ്രത പുലര്ത്തണം. ഇത്തരത്തില് വൈദ്യുതി അപകടങ്ങളോ അപകട സാധ്യതകളോ ശ്രദ്ധയില് പെട്ടാല് ഉടന്തന്നെ അതത് കെ എസ് ഇ ബി സെക്ഷന് ഓഫീസിലോ, പ്രത്യേക എമര്ജന്സി നമ്ബറായ 9496010101 ലോ അറിയിക്കേണ്ടതാണ്. വൈദ്യുതി തടസ്സം സംബന്ധിച്ച പരാതികള് കെ എസ് ഇ ബിയുടെ ടോള്ഫ്രീ കസ്റ്റമര്കെയര് നമ്ബരായ 1912 ല് വിളിച്ച് രേഖപ്പെടുത്താവുന്നതാണ്. source: oneindia.com